Suchinthana/si-wikipedia huggingface dataset:
ඇඹුල්

ව්‍යාජ කඳ රතු පැහැතිය‍. ව්‍යාජ කඳ මීටර් 3-6 උස් වන අතර පත්‍ර කඳ මීටර් 0.3-1 උස්ව වැඩේ. පත්‍ර නටුව පිටතට වක් වී ඇත. පත්‍රයේ මැද නාරටිය රතු පැහැතිය‍. පත්‍ර තලයේ උඩ පෘෂ්ඨය තද කොළ පාටය, යටි පෘෂ්ඨය ලා රතු පාටට හුරු කොළ පාටය. කෙසෙල් මුහය දම් පාටය. ‌කෙසෙල් ‌ගෙඩියේ මදය රසවත්ය, පිටි රහිතයි. මෙම කෙසෙල් කැනක ඇවරි 7 -13 ක් ලබාගත හැකි ය. මෙම කෙසෙල් ප්‍රභේදය ඉදුණු විට කහ පැහැයට හැරේ. කැනේ මැද නාරටිය කොළ පැහැතිය‍. කැනක බර කි.ග්‍රෑම් 18-25 ක් පමණ වේ. මෙම කෙසෙල් ප්‍රභේදය පැනමා රෝගය සඳහා ප‍්‍රතිරෝධීතාවය ඇත. මෙම කෙසෙල් ප්‍රභේදයට වෙළඳපොලෙහි සාමාන්‍ය වටිනාකමක් පවතී.
දඹුල්ල අවුරා

දඹුල්ල අවුරා , ලංකා ප්‍රිමියර් ලීග් (එල්පීඑල්) සඳහා තරඟ කරන ශ්‍රී ලංකාවේ දඹුල්ල පදනම් කරගත් විස්සයි20 ක්‍රිකට් කණ්ඩායමකි. 2020 වසරේදී මෙම කන්ඩායම දඹුල්ල වයිකින්ග්ස් ලෙස ක්‍රීඩා කරන ලදී.

2021 ජුනි මාසයේදී, ශ්‍රී ලංකා ක්‍රිකට් (එස්එල්සී) මූල්‍ය ගැටලු හේතුවෙන් 2021 ලංකා ප්‍රිමියර් ලීගයට පෙර කන්ඩායම් හිමිකාරිත්වය අවසන් කළේය.   2021 සැප්තැම්බර් මාසයේදී කණ්ඩායම අයිතිකරුවන් වෙනස් කිරීමෙන් පසු ඔවුන්ගේ නම දඹුල්ල ජයන්ට් ලෙස වෙනස් කළේය.

දක්ෂතා

අනුග්‍රාහකයන්

වර්තමාන සංචිතය 
 ජාත්‍යන්තර වරම්ලාභී ක්‍රීඩකයන් තද පැහැයෙන් දක්වා ඇත.
  මේ තරගවාරයේ සහභාගී නොවන ක්‍රීඩකයන් මෙලෙස දක්වා ඇත.
  තරඟාවලියේ ඉතිරි කොටස සඳහා සහභාගී නොවන ක්‍රීඩකයන්

පරිපාලන සහ සහායක කාර්ය මණ්ඩලය

තරග දත්ත

තරගවාරය අනුව

කන්ඩායම් අනුව 

 දඹුල්ල Viiking 2020 දී

යොමු කිරීම්

බාහිර සබැඳි 

 නිල වෙබ් අඩවිය

ලංකා ප්‍රිමියර් ලීග්
ශ්‍රී ලංකාවේ ක්‍රිකට් කණ්ඩායම්
සෛල බිත්තිය

ශාක සෛල වල බාහිර ආවරණය සෛල බිත්තියයි. සෛල බිත්තිය අජීවීය. සෛල බිත්තිය සෑදී ඇති ප්‍රධාන සංඝටකය සෙලියුලෝස් ය. සෛල බිත්තියේ ප්‍රධාන කෘත්‍ය වනුයේ සෛලයේ හැඩය පවත්වා ගැනීම, සන්ධාරණය හා ආරක්ශාවයි.
වැත්තැවේ හිමි

වෑත්තැවේ හිමියන් යනු තොටගමුවේ ශ්‍රී රාහුල හිමියන්ගේ ශිෂ්‍ය හිමි නමකි. සිංහල සාහිත්‍යට විශිෂ්ට සේවයක්‌ ඉටුකළ හිමිනමක් ලෙස වැත්තෑවේ හිමියන් සැලකේ. ගුත්තිල කාව්‍ය වැනි කෘති උන්වහන්සේගේ විශිෂ්ට ගනයේ කෘතී ලෙස හැදින්වේ
වෛෂ්ණව

වෛෂ්ණව (සංස්කෘත: वैष्णवसम्प्रदाय) යනු හින්දු නිකායන් අතරින් ප්‍රධාන නිකායඑන්ග් ජොන්සන් සහ ග්‍රිම්ගේ 2010 ඇස්තමේන්තුවට අනුව, හින්දු ආගම තුළ වෛෂ්ණව සම්ප්‍රදාය විශාලතම කණ්ඩායම වන අතර, එය හින්දු භක්තිකයන්ගෙන් මිලියන 641ක් හෙවත් 67.6%ක් පමණ වේ. එතුළ විෂ්ණු, එනම් මහාවිෂ්ණු උත්තරීතර දේවියන් ලෙස සලකන බැවින් එය විෂ්ණුවාදය ලෙසද හැඳින්වේ. ඒ තුළ කෘෂ්ණවාදය සහ රාමවාදය ලෙසින් කෘෂ්ණ සහ රාම උත්තරීතර දෙවියන් ලෙස සලකන ලබන උප නිකායන් දෙකක්ද ඇත.

ආශ්‍රේයයන්
ශාක පෝෂණය

ශාක පෝෂණය යනු ශාක වර්ධනය, ශාක පරිවෘත්තිය සහ ඒවායේ බාහිර සැපයුම සඳහා අවශ්‍ය රසායනික මූලද්‍රව්‍ය සහ සංයෝග පිළිබඳ අධ්‍යයනයයි. 

සම්පූර්ණ අත්‍යවශ්‍ය ශාක පෝෂකවලට විවිධ මූලද්‍රව්‍ය දහහතක් (17) ඇතුළත් වේ: වාතයෙන් අවශෝෂණය වන කාබන්, ඔක්සිජන් සහ හයිඩ්‍රජන්, නයිට්‍රජන් ඇතුළු අනෙකුත් පෝෂ්‍ය පදාර්ථ සාමාන්‍යයෙන් පසෙන් ලබා ගනී (සමහර පරපෝෂිත හෝ මාංශ භක්ෂක ශාක වෙන්ස් හැසිරීම් දක්වයි).

 
Nutrition
Edaphology
Biology and pharmacology of chemical elements
ස්මාර්ත

ස්මාර්ත (සංස්කෘත:स्मार्त) යනු ප්‍රධාන හින්දු නිකායකි. එය මිමංසා, අද්වෛත, යෝග සහ දේවවාදයේ සංයෝගයක් වේ. ස්මාර්ත සම්ප්‍රදාය දේවවාදි නිකායන් ප්‍රතික්ෂේප කරයි. එහි ශිව, විෂ්ණු, සූර්‍ය, ගනේෂ සහ ශක්ති යන පස් ස්වරූප එක හා සමාන ලෙස පිළිගනි.

ශෛවවාදය සමඟ ඓතිහාසික සම්බන්ධකම් තිබුණද අද්වෛත සම්ප්‍රදාය ශෛව නිකායක් නොවේ. අඅද්වෛතයන් නිකායික නොවන අතර, ශක්ති, ගණපති සහ හින්දු ආගමේ අනෙකුත් දෙවිවරුන්ට සමානව ශිව සහ විෂ්ණු වන්දනා කිරීම සඳහා ඔවුන් පක්ෂපාති වේ. අභිනවගුප්ත පරම යථාර්ථය එකක් බවත් පරා ශිව බොහෝ ස්වරූප බවට පත් වන බවත් ඕනෑම දෙවියෙකු එකම සමාන කාර්‍යක් ඉටු කරන බවත් ප්‍රකාශ කළේය.

ආශ්‍රේයයන්
අර්ධනාරීශ්වර

අර්ධනාරීශ්වර (සංස්කෘත: अर्धनारीश्वर) යනු ශිව සහ පාර්වතී දේවියගේ සංයුක්ත ස්වරූපය යි. අර්ධනාරීශ්වර අර්ධ-පුරුෂ සහ අර්ධ-ස්ත්‍රී ලෙස නිරූපනය කර ඇති අතර, මැදින් සමානව බෙදී ඇත. දකුණු අර්ධය සාමාන්‍යයෙන් ශිව වන අතර ඔහුගේ සම්ප්‍රදායික ගුණාංග විදහා දක්වයි.

මුල්ම අර්ධනාරීශ්වර රූප ක්‍රි.ව. පළමුවන සියවසේ සිට කුෂාන් යුගයට අයත් වේ. එහි නිරූපණ ශිල්පය ගුප්ත යුගයේදී පරිණාමය වී පරිපූර්ණ විය. පුරාණ සහ විවිධ  නිබන්ධනවල අර්ධනාරීශ්වරගේ පුරාවෘත්ත සහ ප්‍රතිමූර්තිය ගැන දක්වා තිබේ. අර්ධනාරීශ්වර යනු භාරතය පුරා බොහෝ ශිව කෝවිල් වල දක්නට ලැබෙන ජනප්‍රිය ස්වරූපයකි, නමුත් මෙම දෙවියන්ටම කැප කර ඇති දේවස්ථාන ඇත්තේ ස්වල්පයකි.

අර්ධනාරීශ්වර නියෝජනය කරන්නේ විශ්වයේ පුරුෂ සහ ස්ත්‍රී ශක්තීන්ගේ සංශ්ලේෂණයයි (පුරුෂ සහ ප්‍රකෘති). එහි දෙවියන්ගේ ස්ත්‍රි තත්වය වන ශක්ති, දෙවියන්ගේ පුරුෂ තත්වය වන ශිවගෙන් වෙන් කළ නොහැකි වන ආකාරය නිදර්ශනය කරයි. මෙම මූලධර්මවල එකමුතුව සියලු නිර්මාණයන්ගේ මූලය සහ ගර්භාෂය වේ. තවත් මතයක් නම් අර්ධනාරීශ්වර යනු ශිව දෙවියන්ගේ සර්ව ව්‍යාප්ත ස්වභාවයේ සංකේතයක් බවයි.

නිරුක්තිය 
අර්ධනාරීශ්වර යන නාමයේ තේරුම "අඩක් ස්ත්‍රියක් වූ දෙවියන්" යන්නයි. අර්ධනාරීශ්වර ස්වරූපය අර්ධනරනාරි (අර්ධ පුරුෂයා-ස්ත්‍රිය), අර්ධනාරිශ, අර්ධනාරිනටේශ්වර (අඩක් ස්ත්‍රියක් වූ නර්ථනයේ දෙවියන්), නරනාරි, අම්මිඅප්පන් (දෙමළ භාෂාවන් මව සහ පියා) ආදි නාමයන්ගෙන්ද ආමන්ත්‍රණය කරයි. ගුප්ත යුගයේ ලේඛක පුෂ්පදන්ත ඔහුගේ මහිංනාස්තාවේ මෙම ස්වරූපය දේහර්ධඝටනා ("ඔබ සහ ඇය එක් සිරුරේ අර්ධයන් සේ") ලෙස සඳහන් කරයි. විෂ්ණුධර්මෝත්තර පුරාණයේ සඳහන් කොට ඇත්තේ ගෞරීශ්වර ලෙසයි.

ආශ්‍රේයයන් 

හින්දු ආගම
දඹුල්ල ජියන්ට්

2020 ලංකා ප්‍රිමියර් ලීග් තරගාවලියේදී Dambulla Vikings ලෙස පැවති මෙම කණ්ඩායම 2021 තරගාවලි යෙදී හිමිකාරිත්වයෙ වෙනස්කම් නිසා Dambulla Giants   නමින් තරගයට සම්බන්ද වේ.මෙවර ඔවුන්ගේ කන්ඩායම අයිතිකරු ලෙස Hamro Foundation  හි සභාපති Qamar Khan විසින් දරනු ලබයි.පෙර තරගාවලියේදි කණ්ඩයම අවසන් පුර්ව වටය දක්වා රැගෙන ගිය කණ්ඩායම් නායක දසුන් ශානක මෙවර තරගාවලියෙදී ද කන්ඩයම  මෙහෙයවයි.      
තොරතුරුකොටුව ක්‍රිකට් කණ්ඩායම
දසුන් හේරත්
තැලීනා ප්‍රැන්සින් ධම්සේන වීරසිංහ

සුසෙව් හේවාගේ තැලීනා ප්‍රැන්සින් ධර්මසේන වීරසිංහ හෙවත් ප්‍රැන්සින් ධර්මසේන යනු කාව්‍යකරණයේ මෙන්ම ගද්‍යකරණයේද  පරතෙරට උගත්තෙකි. හිටිවන කවි සඳහා මහත් හැකියවක් පෙන්වූ ඇයට භාෂා සතරක් මනාව හැසිරවිය හැකි විය.

මුල් දිවිය
ප්‍රන්සින් 1895 වර්ශයේ දී එවකට පානදුර තොටුමුණ නම් වූ පළාතේ වාද්දුවස්කඩු බද්දේ පොතුපිටිය වලව්වේදී උපත ලැබුවේ පවුලේ දෙවනිය වශයෙනි. ඇයගේ පියා වූවේ පොතුපිටියේ මුදියන්සේ යනුවෙන් හඳුන්වනු ලැබුවා වූ විදානේ ආරච්චි තානාන්තරයක රාජකාරි කළා වූත් ඉංග්‍රිසි ආණ්ඩුවෙන් වීරසිංහ ආදී ගරු නම්බුනාම ලබා ගත්තා වූ සුසෙව්හේවාගේ සීමන් ධර්මසේන වීරසිංහය. මව වූවේ මොල්ලිගොඩ මහගෙදර සුසෙව්හේවගේ දෝන එංගල්තිනා  ලමාතැනීය.කුඩා  ප්‍රැන්සින්ව සාහිත්‍යය සහ කලාවට ලැබුවා වූ දක්ශතාව නිසවෙන්ම පියා විසින් වස්කඩුවේ ශ්‍රී සුභූති හිමි වෙතට යොමුකරවනු ලැබින.එහිදී පාලි සහ සංස්කෘත බස පරතෙරට උගත්තේය.  ඉන්ග්‍රිසි සහ ලතින් බස හැසිරවීමේ භාග්‍යය ලැබුනේ මිලාගිරියේ සෙන් පෝල්ස් විද්‍යලයේ පස් වසරක් ලැබුවා වූ ඉගැනීම නිසාවෙනි. 
සොලොස්විය ඉක්මවන සමයේ දී වස්කඩුවේ ශ්‍රී සුභූති හිමි ගේ මෙහෙයවීම  මත ක්ලේශ ඛණ්ඩනය වී ගොස් පැවති නාරි සංදේශය අරුත් විවරණ සපයමින් මුද්‍රණය කරවනු ලැබුවේය. තම පියා විසින් සිදුකරවනු ලැබුවා වූ ධර්ම දාන ව්‍යාපාරය යටතේ පාලනය වූ වුල්වන්ඩාල් වීදියේ සත්‍යාර්ථ මුද්‍රණාලයේ කතෲ ධූරය ලබාගෙන නව ධර්ම පුස්ථකයන්ද සම්පාදනය කරවන ලදී.
ඇය විසින් රචනා කරන ලද්දා වූ කවි පද අතර රදා ශෝක මාලය,  දෝන මාරියා ලමාතැනී කළ පිංකම් හෑල්ල, වස්කඩු බද්දේ කතෝලික සංහාරය, තනපුඩු වියරුව, පස්වසින් මා හැරගිය මව ආදිය ප්‍රමුඛ වේ.

රදා ශෝක මාලය ගද්‍යය 

බඩ පොත්තට ඇලී ගිය තම සොයුරියගේ දරුවන්
අහරක් සොයා ගන්නට තුට්ටුවක් වෙනුවෙන් දොරට බැස්සෙමි
මහ රැහේ ගෙයක් ගෙයක් පාසා කිලිටි එකතුකර වෙන් වෙන් මලුවල බහා ගනී
අතින් කටින් එල්ලාගත් මම ඇදුනේ ලිඳ දෙසටය.
අපුල්ලන්න ගිය කල මව ලැබූ ත්‍යාගය මම
වාසගමක් දෙන්නට කෙනෙක් නැත,
පූර්ණිමාවක් වුව ලොවට පෙනෙනා ත රක්ෂා කළ නොහැක
තුට්ටු දෙකක බත් නැබිලියක් වෙනුවෙන් ලබන වෙහෙසක් 
බක්කියක කිංකිණි කන වැටුණු විගස බැස යුත්තෙ අගලටය
ලිං දියෙන් කිලිටි ඉවතලන්නා සේ මාගේ දුර්මිටු සමය අවසන්ව යාදෝ
සිත යදින්නේ ඉහල රැහැක අවසන් සංස්කාරයක්
තුට්ටු පඩුරු පතා මුතුකුඩ ලෑමක්
දණ තෙක් සුදු රෙදිකඩ හැද තලප්පාව මසතෙයි
වෙනදා පාපහර ගසනා ඔවුන් අද රුවන්පුර පමිණෙන්න යැයි දොඩති
මා වියපත් මවගේ යැදුම කිළි ගෙයක් හිර ගෙයක්
හකුලන සුදු රෙදි කඩක රුදිර බිඳුවක්
නිසැක දෙවියෝ වෙසෙති
අදෝනාවට කෙදිනක හෝ පිළිතුරු ලබයි
අද හෙතෙම රාජකුල ස්වාමි දරුවකි
කොළබ කොටුවේ පසින්දෙකි
ඉහල රැහැට අභියෝග කරන්නෙකි
උසස් පතිණියකි
ජාතිය නුවනට දෙවනි වූ  බව පෙන්වන ඔහු සත්‍ය මහත්මයෙකි.

මියයාම
විසිවන වියේදී විවාහා ප්‍රාප්ත වී කුසුමාවතී , චන්ද්‍රාවතී , ජගලස් නමින් දරුවන් තිදෙනෙකු ලැබීය.තිස් පස් වසරක් ආයුශ වින්දනය කළා වූ ඇය සතර වන දරුවා ප්‍රසූතියේ දී සිදුවූ අත්වැරදීමක් හේතුවෙන් 1930 දී තමා උපන් නිවසේදීම අභාවප්‍රාප්ත විය.
ඕස්ට්‍රේලියානු තුන්කොන් තරගාවලිය 2002-03

2002-03 ඕස්ට්‍රේලියානු තුන්කොන් තරඟාවලිය (වඩාත් සාමාන්‍යයෙන් හැඳින්වෙන්නේ 2002-03 VB තරඟාවලිය ලෙසයි ) යනු එක්දින ජාත්‍යන්තර (ODI) ක්‍රිකට් තුන්කොන් තරඟාවලියක් වන අතර එහිදී ඕස්ට්‍රේලියාව විසින් එංගලන්තයට සහ ශ්‍රී ලංකාවට සත්කාරකත්වය ලබා දුන්නේය. ඔස්ට්‍රේලියාව සහ එංගලන්තය අවසන් මහා තරගයට පිවිසි අතර එය ඕස්ට්‍රේලියාව තරග 2-0ක් ලෙස ජය ගත්තේය.

සංචිත

ප්‍රසාද ලකුණු වගුව

කණ්ඩායම් අදියර

1 වන තරගය: ඕස්ට්‍රේලියාව සහ එංගලන්තය

2 වන තරඟය: ඕස්ට්‍රේලියාව සහ එංගලන්තය

3 වන තරඟය: එංගලන්තය සහ ශ්‍රී ලංකාව

4 වන තරඟය: එංගලන්තය සහ ශ්‍රී ලංකාව

5 වන තරඟය: ඕස්ට්‍රේලියාව සහ ශ්‍රී ලංකාව

6 වන තරඟය: ඕස්ට්‍රේලියාව සහ ශ්‍රී ලංකාව

7 වන තරඟය: ඕස්ට්‍රේලියාව සහ එංගලන්තය

8 වැනි තරගය: එංගලන්තය සහ ශ්‍රී ලංකාව

9 වැනි තරගය: ඔස්ට්‍රේලියාව සහ ශ්‍රී ලංකාව

10 වැනි තරගය: එංගලන්තය සහ ශ්‍රී ලංකාව

11 වන තරඟය: ඕස්ට්‍රේලියාව සහ එංගලන්තය

12 වැනි තරගය: ඔස්ට්‍රේලියාව සහ ශ්‍රී ලංකාව

අවසාන තරගමාලාව

1 වැනි අවසන් තරගය: ඕස්ට්‍රේලියාව සහ එංගලන්තය

2 වැනි අවසන් තරගය: ඕස්ට්‍රේලියාව සහ එංගලන්තය

ගැලරිය

බාහිර සබැඳි 

 Cricinfo හි මාලාවේ මුල් පිටුව

යොමු කිරීම්
SL Tech Chaser

තාක්‍ෂණය අපගේ ජීවිතයයි ඔබට අපගේ බ්ලොග් අඩවියෙන් තාක්‍ෂණ ලෝකයේ සෑම දෙයක්ම සොයාගත හැකිය. රොබෝ තාක්ෂණය, මෘදුකාංග, යෙදුම්, ඉතිහාසය සහ අපූරු ලෝකය. ඔබට පැරණි තාක්ෂණික ලෝකයේ ඕනෑම දෙයක් අප සමඟ ලබා ගත හැක. අදම අප හා එක්වන්න. තාක්ෂණය සඳහා සූදානම්.subscribe Us

Biography 
SL Tech Chaser  Thinuka Vinjaya Wickramanayakaවිසින් සාදන ලද තාක්ෂණ සමාගමකි . අපගේ බ්ලොග් අඩවියෙන් ඔබට තාක්ෂණික ලෝකයේ සෑම දෙයක්ම ලබා ගත හැකිය. රොබෝ තාක්ෂණය, මෘදුකාංග, යෙදුම්, ඉතිහාසය සහ අපූරු ලෝකය. ඔබට පැරණි තාක්ෂණික ලෝකයේ සෑම දෙයක්ම අප සමඟ ලබා ගත හැකිය.

Reference
Chathura sooriyabandara

Sooriyabandara Mudiyanselage Chathura Charulochana Kumara Sooriyabandara (Sinhala: සූරියබණ්ඩාර මුදියන්සේලාගේ චතුර චාරුලෝචන කුමාර සූරියබණ්ඩාර)  popularly knows as Chathura Sooriyabandara, is a Sri Lankan journalist. He attended the Maliyadeva Adarsha Maha Vidyalaya , Kurunegala for his education.

biography 
Chathura Sooriyabandara was born on 2nd October 1998 in a city Kurunegala, in Sri Lanka.

Reference 

Chathura Sooriyabandara Official : Youtube

Chathura Sooriyabandara : Youtube

Chathura Sooriyabandara : Facebook

Chathura Sooriyabandara : Instagram
මීනාක්ෂී

මීනාක්ෂී (සංස්කෘත: मीनाक्षी), අංගයකණ්ණි, මීනාට්චි සහ තඩාදකයි යනුවෙන් හැඳින්වෙන්නේ මදුරා පුරයට අධිපති පාර්වතී දේවියගේ අවතාරයකි. ඇය ශිවගේ ස්වරූපයක් වන සුන්දරේශ්වර්ගේ දිව්‍යමය භාර්යාවයි. දේවත්වයට පත් වූ පාණ්ඩ්‍ය කුමාරිකාවක් ලෙසින්ද සාහිත්‍ය තුළ සඳහන් වේ. මෙම දෙවඟන ​​ආදි ශංකර විසින් ශ්‍රී විද්‍යා ලෙසද වර්ණනා කරනු ලැබේ. 

තමිල්නාඩුවේ මදුරෙයිහි මීනාක්ෂි කෝවිල ලෙස හැඳින්වෙන ඇයට කැප වූ ප්‍රධාන දේවස්ථානය තුළ ඇයව ප්‍රධාන වශයෙන් නමස්කාර කරනු ලැබේ. මීනාක්ෂි, කාමාක්ෂි සහ විසාලක්ෂි පාර්වතී දේවියගේ ශක්ති ආකාර 3 ලෙස සලකනු ලබන අතර බොහෝ ඉන්දියානුවන් ඉන්දියාවේ පිහිටීම නොසලකා මෙම දේවස්ථාන තුන වෙත පැමිණේ.

නිරුක්තිය 
මීනාක්ෂි යනු සංස්කෘත යෙදුමකි, එහි තේරුම 'මස්ත්‍ය ඇස් ඇති යන්නයි. මීන 'මාළු' සහ අක්ෂි 'ඇස' යන වචන වලින් ව්‍යුත්පන්න වී ඇත. පෙර ඇයව තඩාදකයි ලෙස හැදින්වුණු අතර පසුව මීනාක්ෂි යන සංස්කෘත නාමයෙන් හැඳින්විය. ඇය මුලින් ධීවර ජනතාවගේ කුල දෙවඟන විය, ඇයගේ ඇස් මාලුවෙක් මෙන් විශාල සහ දීප්තිමත් විය. තවත් අර්ථකථනයක් නම්, මාළු කිසි විටෙකත් ඔවුන්ගේ ඇස් වසා නොගනියි යන විශ්වාසය යි: දේවියද ඒ හා සමානව කිසි විටෙකත් තම බැතිමතුන් දෙස බලා සිටීම නතර නොකරයි.

පාඨයන් 
ප්‍රසිද්ධ නීලකන්ත දික්ෂිතර් ඇතුළු බොහෝ සාන්තුවරයන් සහ විද්වතුන් විසින් මුල් නූතන යුගයේ දේවිය පිළිබඳ විශිෂ්ට ගීතිකා කිහිපයක් රචනා කරන ලදී. ආදි සංකරාචාර්ය (ක්‍රි.ව. 8 වැනි සියවස) විසින් රචනා කරන ලද මීනාක්ෂි පංචරත්නම් (මීනක්ෂිගේ ආභරණ පහ) ස්තෝත්‍රය ඒ අතරින් විශේෂිත වේ. මීනාක්ෂි දේවිය පිළිබඳව ලලිතා සහස්‍රනාම තුළ ඍජුවම සඳහන් නොවුනද වක්‍රව සඳහන් කරයි.

ආශ්‍රේයයන් 

හින්දු ආගම
හයිඩ්රජන්

හයිඩ්‍රජන් යනු (H2)

වායුවකි.

1ප්‍රෝටෝන සංඛ්‍යාව =1

2ඉලෙක්ට්‍රොන සංඛ්‍යාව=1

ඉලෙක්ට්‍රෝන වින්‍යාසය=1

මෙම මූලද්‍රව්‍ය සහසංයුජ බන්ධන සාදයි.

මෙම වායුවට සමස්ථානික 3ක් ඇත.

ඒ,

ප්‍රෝටින්,ඩියුටීරියම්,ට්‍රිටියම් ය.

 

අලෝහයක් වන අතර ඔක්සිජන් සමඟ සංයෝජනය වී  ආම්ලික ඔක්සයිඩ් සාදයි.ඒවා ජලයේ දිය වීමෙන් ආම්ලික ද්‍රාවණ සාදයි.
වරුණ

වරුණ (සංස්කෘත: वरुण) වරුණ යනු මුලින් අහස හා පසුව සාගරය මෙන්ම යුක්තිය සහ සත්‍ය සත්‍යය)සමඟ සම්බන්ධ වූ වෛදික දෙවියෙකි. ඔහු ඍග් වේදයේ 7.86 ගීතිකාව වැනි හින්දු ආගමේ වෛදික සාහිත්‍යයේ පැරණිතම ස්ථරයේ දක්නට ලැබේ. දෙමළ ව්‍යාකරණ කෘතිය වන තොල්කාප්පියම් හි ද ඔහු සාගරයේ සහ වර්ෂාවේ දෙවියන් වන කඩලෝන් ලෙස සඳහන් වේ. ඔහු කශ්‍යපගේ (පුරාණ සෘෂිවරුන් හත්දෙනාගෙන් කෙනෙකි) පුත්‍රයා බව පැවසේ.

හින්දු පුරාණ වල, වරුණ සාගරයට අධිපති දෙවියන් වන අතර, ඔහුගේ වාහනය මකර (කිඹුලෙකු) වන අතර ඔහුගේ ආයුධය පාෂය යි. ඔහු බටහිර දිශාවේ මුර දේවතාවා ය. සමහර ග්‍රන්ථවල ඔහු වෛදික සෘෂිවරයක් වූ වසිෂ්ඨගේ පියා ය.

වෙනත් ආගම් වල
ජපන් බෞද්ධ පුරාවෘත්තවල වරුණ සූටෙන් ලෙස දක්නට ලැබේ. ඔහු ජෛන ආගමේ ද දක්නට ලැබේ.

ආශ්‍රේයයන්
හින්දු විශ්ව විද්‍යාව

හින්දු විශ්ව විද්‍යාව යනු හින්දු ග්‍රන්ථවලට අනුව විශ්වය සහ එහි පදාර්ථයේ තත්ත්වයන්, කාලය තුළ චක්‍ර, භෞතික ව්‍යුහය සහ ජීවීන් කෙරෙහි බලපෑම් පිළිබඳ විස්තරයයි.

පදාර්ථය 
සියලුම පදාර්ථ නිෂ්ක්‍රීය ගුණ තුනක් (ගුණාංග හෝ ප්‍රවණතා) මත පදනම් වේ:

 සත්ත්ව (යහපත්)
 රජස්  (රාගය)
 තමස් (අන්ධකාරය)

විශ්වයේ ඇති සියලුම පදාර්ථ සෑදෙන ගුණ වල අවස්ථා තුනක් ඇත:

 ප්‍රධාන (මූල පදාර්ථය): මිශ්‍ර නොවු සහ ප්‍රකාශ නොවූ අවස්ථාව.
 ප්‍රකෘති (ප්‍රාථමික පදාර්ථය): මිශ්‍ර වූ සහ ප්‍රකාශ නොවු අවස්ථාව.
 මහත්-තත්ත්ව (පදාර්ථය හෝ විශ්වීය ගර්භය): ගුණයන් මිශ්‍ර වූ සහ ප්‍රකාශ වූ අවස්ථාව.

කාලය 
චක්‍රීය විශ්වයක් සමඟ කාලය අනන්තය, එහිදී වර්තමාන විශ්වයට පෙර පැවති අතර අනන්ත විශ්වයන් සංඛ්‍යාවක් අනුගමනය කරයි. පදාර්ථයේ විවිධ තත්ත්‍වයන් සදාකාලික කාල (කාලය) මගින් මෙහෙයවනු ලබන අතර එය චක්‍රීයව නිර්මාණය වී විනාශ වන විශ්වයේ මොහොතක සිට ආයු කාලය දක්වා සාමාන්‍ය සිදුවීම් පුනරාවර්තනය කරයි.

සංස්කෘත සාහිත්‍යයේ විශ්ව චක්‍රය පිළිබඳ මුල්ම සඳහන යුග පුරාණය (ක්‍රි.පූ. 1 වැනි සියවස), මහාභාරතය (ක්‍රි.පූ. 3 වැනි සියවස – ක්‍රි.ව. 4 වැනි සියවස) සහ මනුස්මෘති (ක්‍රි.ව. 2 – 3 වැනි සියවස්) යන ග්‍රන්ථවල දක්නට ලැබේ.

නිර්මාණය සහ ව්‍යුහය 
හින්දු ධර්මය යනු දෘඩ පොදු විශ්වාස සමූහයකට වඩා වෙනස් බුද්ධිමය හෝ දාර්ශනික දෘෂ්ටිකෝණයන්ගේ එකතුවකි. ජීවයේ සම්භවය පිළිබඳ දෘෂ්ටි කෝණයන් පරාසයක් එයට ඇතුළත් වේ. හින්දු ධර්මයේ ගතික විවිධත්වය හේතුවෙන් නිර්මාණය පිළිබඳව තනි කථාවක් නොමැත, මේවා වේද වැනි විවිධ මූලාශ්‍රවලින්, සමහරක් බ්‍රාහ්මණයන්ගෙන් (වේද ශ්‍රැති), සමහරක් පුරාණයන්ගෙන්; සමහර ඒවා දාර්ශනික, සංකල්ප මත පදනම් වූ අතර අනෙක් ඒවා ආඛ්‍යාන වේ. හින්දු ග්‍රන්ථවල නිර්මාණය පිළිබඳ එක සමාන වාර්තාවන් සපයන්නේ නැත. ඒවා ලෝක නිර්මාණය කිරීම පිළිබඳ න්‍යායන් රාශියක් සඳහන් කරන අතර ඒවායින් සමහරක් පැහැදිලිවම පරස්පර විරෝධී ය.

සෘග් වේදය 
හෙන්රි වයිට් වොලිස් පවසන පරිදි, ඍග්වේදය සහ අනෙකුත් වේද ග්‍රන්ථ විකල්ප විශ්ව විද්‍යාත්මක න්‍යායන් සහ කුතුහලය දනවන ප්‍රශ්න වලින් පිරී ඇත.

හිරණ්‍යගර්භ සූක්තය 
ඍග්වේදයේ 10.121 නිර්මාණයට පෙර පැවති හිරණ්‍යගර්භය ("හිරණ්‍ය = රන්වන් හෝ දිදුලන" සහ "ගර්භය = පිරුණු / ගර්භාෂය") විශ්වයේ මැවීමේ මූලාශ්‍රය ලෙස සඳහන් කරයි, එය වෙනත් බොහෝ ශිෂ්ටාචාරවල නිර්මාණය පිළිබඳව දක්නට ලැබෙන විශ්ව අණ්ඩයේ සංකල්පයන්ට සමානය.

ආශ්‍රේයයන්
පොසෙයිඩන්

පොසෙයිඩන් (;    , උච්චාරණය [poseːdɔ̂ːn]) යනු පුරාණ ග්‍රීක ආගමේ සහ ප්‍රවාදවල සඳහන් වන දොළොස් ඔලිම්පියානුවන්ගෙන් අයෙකු මෙන්ම සාගරය, කුණාටු, භූමිකම්පා සහ තුරගුන්ට අධිපතියා ද වේ. පූර්ව-ඔලිම්පියානු ලෝකඩ යුග ග්‍රීසියේ, ඔහු පයිලෝස් සහ තීබ්ස්හි ප්‍රධාන දෙවියෙකු ලෙස ගෞරවයට පාත්‍ර විය. ඔහුට "පෘථිවි සොලවන්නා" යන ගෞරව නාමය ද තිබුණි. හුදකලා වූ ආකේඩියානු මිථ්‍යාවන්හි ඔහු ඩිමීටර් සහ පර්සෙෆෝන් සමඟ සම්බන්ධ වී ඇති අතර ඔහු අශ්වයෙකු ලෙස ගෞරවයට පාත්‍ර විය, කෙසේ වෙතත් ඔහු මුලින් ජලයේ දෙවියෙකු බව පෙනේ.  ඔහු බොහෝ විට අශ්වයන්ගේ හීලෑ කරන්නා හෝ පියා ලෙස සැලකේ,  සහ ඔහුගේ ත්‍රිශූලයේ පහරකින් ඔහු අශ්ව යන වචනයට සම්බන්ධ උල්පත් නිර්මාණය කළේය.  ඔහුගේ රෝම සමාන වන්නේ නෙප්චූන් ය .

පොසෙයිඩන් නාවිකයන්ගේ සහ බොහෝ හෙලනික් නගරවල සහ ජනපදවල ආරක්ෂකයා විය. හෝමර් සහ හෙසියොඩ් යෝජනා කරන්නේ පොසෙයිඩන් ඔහුගේ පියා වූ ක්‍රෝනස්ගේ පරාජයෙන් පසුව, ඔහුගේ පුතුන් තිදෙනා අතරට දාදු දමා ලෝකය බෙදී ගිය විට ඔහු මුහුදේ අධිපතියා බවට පත් වූ බවයි. සියුස්ට අහස, හේඩීස් පාතාලය සහ පොසෙයිඩන් මුහුද, පෘථිවිය සහ ඔලිම්පස් කන්ද තුනටම අයත් විය.   දී හෝමර් ගේ Iliad, පොසෙයිඩොන් තුළ මේ Trojans එරෙහිව ග්රීකයන්ට සහාය ට්රෝජන් යුද්ධය හා එක්සත් ඔඩිසි, ආපසු ගෙදර ට්රෝයි සිට මුහුදු ගමන තුළ Ithaca, ග්රීක වීරයා සිත පොසෙයිඩොන් උදහස් ඔහුගේ පුත්, blinding විසින් සිදුවීමක් Cyclops Polyphemus, එහි ප්‍රතිඵලයක් ලෙස පොසෙයිඩන් ඔහුට කුණාටුවලින් දඬුවම් කිරීම, ඔහුගේ නැව සහ සගයන් සම්පූර්ණයෙන් අහිමි වීම සහ වසර දහයක ප්‍රමාදයක් සිදු විය. පොසෙයිඩන් යනු හෝමරික් ගීතිකාවක විෂය වේ. ප්ලේටෝගේ Timaeus සහ Critias හි, පුරාවෘත්ත ඇට්ලන්ටිස් දූපත පොසෙයිඩන්ගේ වසම විය.   

Athena Poseidon සමඟ තරඟයකින් පසුව ඇතන්ස් නගරයේ අනුශාසක දේවතාවිය බවට පත් වූ අතර, ඔහු ඔහුගේ ආදේශකයෙකු වන Erechtheus ගේ ස්වරූපයෙන් Acropolis හි රැඳී සිටියේය. සටනෙන් පසු, පොසෙයිඩන් ඔහුව තෝරා නොගැනීම සම්බන්ධයෙන් ඇතීනියානුවන්ට දඬුවම් කිරීමට අට්ටාල තැන්න වෙත දරුණු ගංවතුරක් යැවීය. 
Webarchive template wayback links
පුරාතන ග්‍රීක (1453 තෙක්)-භාෂා පෙළ ඇතුළත් ලිපි
ග්‍රෑන්ඩ් තෙෆ්ට් ඔටෝ

ග්‍රෑන්ඩ් තෙෆ්ට් ඔටෝ (ඉංග්‍රීසි: Grand Theft Auto; GTA) යනු ඩේවිඩ් ජෝන්ස් සහ මයික් ඩේලි විසින් නිර්මාණය කරන ලද විදෘශ්‍ය ක්‍රීඩා මාලාවකි. මෙය ප්‍රධාන වශයෙන් බ්‍රිතාන්‍ය විදෘශ්‍ය ක්‍රීඩා සංවර්ධක ආයතනයක් වන රොක්ස්ටාර් නෝර්ත් (පෙරදී ඩීඑම්ඒ ඩිසයින්) විසින් සංවර්ධනය කෙරෙන අතර, එහි මව් ආයතනය වන රොක්ස්ටාර් ගේම්ස් විසින් ප්‍රකාශයට පත් කෙරෙයි. ක්‍රීඩා මාලාවේ නම වන ග්‍රෑන්ඩ් තෙෆ්ට් ඔටෝ යනු රථවාහන සොරකම හැඳින්වීමට එක්සත් ජනපදයේ භාවිත කෙරෙන නාමයයි.

මෙම ක්‍රීඩාවල මූලිකම අංගයක් වන්නේ ක්‍රීඩකයාට සීමා රහිතව ගවේශනය කළ හැකි විවෘත ලෝකයක් ලබා දීමයි. එහිදී ක්‍රීඩකයාට ක්‍රීඩාවේ ප්‍රධාන කථාන්තරය සමග ඉදිරියට යෑම සඳහා මෙහෙයුම් සිදු කිරීමටත්, විවිධ වෙනත් ක්‍රියාකාරකම් වල නියැලීමටත් නිදහස ලැබෙයි. ග්‍රෑන්ඩ් තෙෆ්ට් ඔටෝ ක්‍රීඩා වල ලෝකයන් නිර්මාණය කර ඇත්තේ සැබෑ ලෝකයේ ඇති නගර පාදක කරගෙනය. මුලින්ම පලවූ ක්‍රීඩා වල තිබූ ලිබර්ටි සිටී, සැන් ඇන්ඩ්‍රියාස් සහ වයිස් සිටී නම් නගරයන් පිළිවෙලින් නිව් යෝක් නගරය, සැන් ෆ්‍රැන්සිස්කෝ සහ මියාමි පාදක කරගෙන නිර්මාණය වී ඇත. ක්‍රීඩා මාලාවෙහි ප්‍රධාන චරිතයන් වන්නේ අපරාධ ලෝකය තුල ඉහළට ගමන් කිරීමට තැත් කරන අය වන අතර, ප්‍රතිවාදීන් වන්නේ ප්‍රධාන චරිතයව පාවා දෙන ලද හෝ ඔවුන්ගේ ප්‍රගතියට බාධා කරන පුද්ගලයන් ය.

ඩීඑම්ඒ ඩිසයින් ආයතනය විසින් 1997 දී ග්‍රෑන්ඩ් තෙෆ්ට් ඔටෝ නමින් පළමුවන ක්‍රීඩාව ප්‍රකාශයට පත් කරමින් ක්‍රීඩා මාලාව ආරම්භ කෙරුනි. 2020 වන විට ග්‍රෑන්ඩ් තෙෆ්ට් ඔටෝ ක්‍රීඩා 7 ක් ප්‍රකාශයට පත් වී ඇත. ක්‍රීඩා මාලාවේ සන්ධිස්ථානයක් ලෙස 2001 දී පළවූ ග්‍රෑන්ඩ් තෙෆ්ට් ඔටෝ III ක්‍රීඩාව හැඳින්වෙන්නේ එය ක්‍රීඩා මාලාවේ පළවූ ප්‍රථම ත්‍රිමාණ (3D) ක්‍රීඩාව වූ බැවිනි.

ක්‍රීඩා මාලාව දැඩි ලෙස විචාරක පැසසුමට ලක් විය. ග්‍රෑන්ඩ් තෙෆ්ට් ඔටෝ මාලාවෙහි ත්‍රිමාණ ක්‍රීඩා සියල්ලක්ම පාහේ ඉතිහාසයේ විශිෂ්ටතම සහ වැඩියෙන්ම අළෙවි වූ විදෘශ්‍ය ක්‍රීඩා අතරට අයත් විය. මෙහි පිටපත් මිලියන 350 කට අධික ප්‍රමාණයක් මේ වන විට අළෙවි වී ඇති අතර, පස් වැනියට වැඩියෙන්ම අළෙවි වූ ක්‍රීඩා මාලාව ග්‍රෑන්ඩ් තෙෆ්ට් ඔටෝ වේ. ග්‍රෑන්ඩ් තෙෆ්ට් ඔටෝ ක්‍රීඩා ඒවායේ ප්‍රචණ්ඩකාරී තේමාවන් සහ වැඩිහිටියන්ට පමණක් සුදුසු අන්තර්ගතයන් නිසා මතභේදයට ද තුඩු දී ඇත.

ක්‍රීඩා

ආශ්‍රිත
රොෂාන් ජුරන්පති

බාබා රොෂාන් ජුරංපති (උපත 1967 ජූනි 25) හිටපු ශ්‍රී ලාංකික ටෙස්ට් ක්‍රිකට් ක්‍රීඩකයෙකි . ඔහු 1985 දී ඉන්දියාවට එරෙහිව අස්ගිරිය පිටියේ දී  සිය පළමු ටෙස්ට් තරගයට ක්‍රීඩා කළේය  . ඔහුගේ එකම ටෙස්ට් කඩුල්ල වූයේ ඉන්දියාවේ මොහින්දර් අමරනාත් ය.  ඔහු ටෙස්ට් තරඟ දෙකකට පමණක් ක්‍රීඩා කර ඇති අතර, ඔහුගේ ටෙස්ට් ක්‍රිකට් දිවිය අවසන් කළේ පිතිකරණ සාමාන්‍ය 0.25ක් සමඟිනි.

යොමු කිරීම්

බාහිර සබැඳි 

 Roshan Jurangpathy at ESPNcricinfo
 Roshan Jurangpathy at CricketArchive (subscription required)
ශ්‍රී ලංකීය ටෙස්ට් ක්‍රිකට් ක්‍රීඩකයන්
ජීවමාන ජනයා
1967 උපත්
මාලන් වොන් හාට්

ඩඩ්ලි මාලන් වොන් හාට් (උපත: 1965 මාරතු 31, කළුතර දී) යනු 1985 දී එක් එක්දින දෑබැඳියක් ක්‍රීඩා කළ හිටපු ශ්‍රී ලංකා ක්‍රිකට් ක්‍රීඩකයෙකි. හේ දැනට ඕස්ට්‍රේලියාවේ වික්ටෝරියා ප්‍රාන්තයේ දිවි ගෙවයි.

දෑබැඳි ක්‍රිකට් දිවිය 
වොන් හාට් 1984 වසරේ එංගලන්තයේ සැරියාවෙකැ යෙදුණු සිරි ලක් සංචිතයට ඇතුළත් වියැ. හේ ලෝඩ්ස්හි පැවැති, එ මැ සැරියාවේ එක මැ ටෙස්ටය සඳහා දොළොස්වැන්නා වියැ. හේ 1985 පෙබරවාරියේ ඕස්ට්‍රේලියාවේ පර්ත්හි දී බෙන්සන් ඇන්ඩ් හෙජස් ලෝ නෑවැල් කුසලාන (B&H World Series Cup) එ.දෑ.ත.කැ දී (ODI) ශ්‍රී ලංකාව නියෝජනය කළ නමුදු ඉන් පසු ලැබුණු ඉඩ ස-හිම් වියැ. හේ 1986න් පසු ක්‍රීඩා කිරීම නැවැත්වූ අතර, 1988-89 දී යම් පලවත් බවකින් යුතු වැ මුවර්ස් ක්‍රීඩා සමාජය වෙනුවෙන් තරග තුනකට ක්‍රීඩා කළේ යැ.

හේ 2020 පෙබරවාරියේ දකුණු අප්රිකාවේ පැවැති පනස් විය ඉක්මවූවනගේ ක්‍රිකට් ලෝ කුසලානය සඳහා වන ශ්‍රී ලංකා සංචිතයට නම් විණි. කෙ සේ වුව ද, කිරුළස් වයිරස වසංගතය හෙයින් තුන් වන වටයේ අතරතුර සිටැ තරගවැල ඉදිරියට නොපැවැත්විණ.

තැනැති දිවිය 
වොන් හාට් මහනුවර ශාන්ත අන්තෝනි විදුහලේ ආදි සිසුවෙකි. හේ හිටපු සිරි ලක් ක්‍රිකට් නයු මාවන් අතපත්තුගේ නෑ සොයුරෙකි.

යොමු කිරීම්

බාහිර සබැඳි 

 Marlon Vonhagt පිළිබඳ Cricinfo ලිපිය
ජීවමාන ජනයා
1965 උපත්
මිත්‍ර වෙත්තමුණි

මිත්‍ර ද සිල්වා වෙත්තමුණි (බු.ව. 2495 (1951) ජූනි 11 – බු.ව. 2562 දුරුතු පුර 15 (ජනවාරි 20)) 1983 දී ටෙස්ට් තරග දෙකකට සහ එක්දින ජාත්‍යන්තර (එදිජා) තරඟයකට ක්‍රීඩා කළ ශ්‍රී ලංකා ක්‍රිකට් ක්‍රීඩකයෙකි.

පවුලේ තොරතුරු 
මිත්‍ර වෙත්තමුණි ශ්‍රී ලංකාව නියෝජනය කළ වෙත්තමුණි සොයුරන් තිදෙනාගෙන් කෙනෙකි (තිදෙනාම ආරම්භක පිතිකරුවන්). ඔහුගේ වැඩිමහල් සොහොයුරු වන සුනිල් 1975 හා 1979 ලෝක කුසලාන ක්‍රිකට් තරඟ සඳහා ක්‍රීඩා කර ඇති අතර ඔහුගේ බාල සොහොයුරු වන සිදත් ශ්‍රී ලංකාවේ පළමු ටෙස්ට්  සියය රැස් කළේ ය.

ජාත්‍යන්තර ක්‍රීඩා දිවිය 
1969/70 දී ඉන්දියාවේ සංචාරය කළ, පසුව ටෙස්ට් නායකයින් වුණු බන්දුල වර්ණපුර හා දුලිප් මෙන්ඩිස් ද ඇතුළත් වුණු, සාර්ථක ලංකා පාසල් පිලේ නායකයා ලෙස වෙත්තමුණි මුලින් ම කැපී පෙනුණි. ශ්‍රී ලංකාව 1982 දී ටෙස්ට් තත්ත්වය ලබා ගත් අතර, ඒ වන විට වයස අවුරුදු තිස් ගණන්වල මුල් භාගයේ වූ වෙත්තමුණිගේ මුළු පළමු පෙළ ක්‍රිකට් දිවියට දින 127ක් තුළ රටවල් හතරක පැවැත්වුණු තරග 9ක් ඇතුළත් විය. ඔහුගේ ඉහළ ම පළමු පෙළ ලකුණු සංඛ්‍යාව වූයේ 1982 නොවැම්බර මාසයේදී සිම්බාබ්වේ පිලට එරෙහි ව බුලවායෝහි දී සිය කුළුඳුල් තරඟයේදී ලබාගත් ලකුණු 55යි.

ඔහු ව 1982/83 නවසීලන්ත සංචාරය සඳහා තෝරා ගන්නා ලද අතර, එ ම සංචාරයේදී ටෙස්ට් තරග දෙකක් ක්‍රීඩා  කරමින් ඉනිම හතරකදී ලකුණු 28ක් ලබා ගැනීමට ඔහුට හැකි විය. ඒවා ඔහුගේ අවසන් පළමු පෙළ තරග විය. මෙම ටෙස්ට්  දෙකෙන් පළමු තරඟයේදී ඔහු ඔහුගේ බාල සොහොයුරු වන සිදත් සමඟින් ඉනිම ඇරැඹුයේ ය - එය එතෙක් සහෝදරයන් දෙදෙනකු එක්ව ඉනිම ඇරැඹූ තුන්වන අවස්ථාව විය. ඔවුන්ගේ වැඩිමහල් සොහොයුරු වන සුනිල් ද ටෙස්ට් තත්ත්වය ලබා ගැනීමට පෙර ශ්‍රී ලංකාව වෙනුවෙන් ක්‍රීඩා කළේ ය.

යොමු කිරීම්

බාහිර සබැඳි 

 Mithra Wettimuny at ESPNcricinfo
ශ්‍රී ලංකීය ටෙස්ට් ක්‍රිකට් ක්‍රීඩකයන්
1951 උපත්
සාගෝ ජයවික්‍රම

සාගරදත්ත සුදිරික්කු "සාගෝ" ජයවික්‍රම MBE(2454 [1911] ජනවාරි 10 - 2526 [1983] පෙබරවාරි 15) යනු පළමු පෙළ තරඟවලැ දී 1932 සිටැ 1950 දක්වා සිලෝන් (දැන් ශ්‍රී ලංකා) ක්‍රිකට් පිල නියෝජනය කළ ක්‍රිකට් ක්‍රීඩකයෙකි. 1940 ගණන්වල දී හේ එහි නයුව ද දැරී යැ.

තැනැති හා තරඟ දිවිය 
කොළඹැ රාජකීය විදුහලේ උගැන්ම ලැබූ සාගෝ ජයවික්‍රම මැද පෙළ පිතිකරුවෙක් හා මඳ වේග පන්දු යවන්නෙක් හා වී. සිව් වරක් රාජකීය - සා. තෝමස් මහ ක්‍රිකට් තරඟයට ක්‍රීඩා කළ හේ, තම අවසන් වසර වූ 1930 දී සිය පිල මෙහෙයවා ජය ගෙනැ ඒමට සමත් වී යැ. පාසලේ උගැනීමෙන් පසු රබර පාලන දෙපාර්තමේන්තුවේ සේවය කළ හේ සිංහල ක්‍රීඩා සමාජයට එක්වී යැ. 

හේ 1932-33 දී ඉන්දියාවේ සැරියාවෙකැ යෙදුණු සිලෝන් (දැන් ශ්‍රී ලංකා) පිලේ කනිටුතමයෙක් වූ අතර, එ මැ සංචාරයේ දී සැමැනිය 46.77 ක් සමඟ ලකුණු 421ක් ලබා ගනිමින් පිතිකරුවන් අතර ඉදිරිතමයා වී යැ. සැමැනිය 25.53ට කඩුලු 15ක් ද දවා ගත්තේ යැ. හේ සංචාරය ඇරැඹුවේ සිය කුළුඳුල් පළමු පෙළ තරගය ද වුණු  සින්ද් පිල ට එරෙහි සංචාරයේ පළමු තරගයේදී ලකුණු 58කට කඩුලු 5ක් සහ ලකුණු 30කට කඩුලු 2ක් දවාගනිමිනි. හේ ඉන්දියාවට එරෙහි වැ පැවැති තරඟ දෙකේ දෙවැන්නේ දී ලකුණු 130 ක් ලබා ගත් අතර, ලකුණු 86කට කඩුලු 5 දැවී සිටි සිය පිල සියලු දෙනා දැවී 305 ක් දක්වා රැගෙනැ ගියේ යි.  "ද ක්‍රිකට"  සගනුවට සංචාරය ගැන සැළ  කරමින්, ඉන්දීය මාධ්‍යවේදියෙක් වූ අයි.එම්  මන්සුඛානි, ජයවික්‍රම "පුළුල් සහ ප්‍රියජනක පහර පරාසයක්" සහිත සිලනීස් පිතිකරුවන් අතර වඩාත් සිත් ඇදගන්නා පිතිකරු බව පවසයි. 

සිලෝන් පිලේ ඊලඟ සංචාර දෙක වූ 1940-41 ඉන්දියාවට හා 1949-50 පකිස්ථානයට හා කළ සංචාර දෙකේදී ජයවික්‍රම එහි නයු බව දැරී. 1940-41 දී ඉන්දියාවට එරෙහි වැ තරග දෙකේ පළමුවේ දී හේ සිය පිල ලකුණු 24 කට කඩුළු 3ක් දැවී සිටියදී පෑ 7.5 (හෝරා 3) කට මඳක් වැඩි කලක දී ලකුණු 138ක් රැස් කළේ යැ. 

1937-38 හා 1944-45 හා තරඟ සමයන් සඳහා ඉන්දීය බොම්බේ පනැසියුරු (පෙන්ටැංග්‍යුල) තරඟවැලේ දී "ද රෙස්ට්" පිල වෙනුවෙන් පළමු පෙළ තරඟ කිහිපයකට ක්‍රීඩා කිරීමට ඔහු ඇරියිණ. 

හේ සියළු ක්‍රිකට් තරඟ වලදී සියයන් 56ක් රැස් කළේ යැ.  හේ ක්‍රිකට් ක්‍රීඩාවට කළ සේවය වෙනුවෙන් එම්.බී.ඊ. නාමයෙන් පිදුම් ලැබී යැ. ඔහුට හා ඔහු පියඹට හා දියණියෝ දෙදෙනෙක් සිටියහ.

යොමු කිරීම්

බාහිර සබැඳි 

 Sargo Jayawickreme at ESPNcricinfo
 Sargo Jayawickreme at CricketArchive (subscription required)
1983 මරණ
1911 උපත්